ZAPISNIK
4. sjednice Općinskog vijeća Općine Bilice
od 07. listopada 2021. 


I. OTVARANJE SJEDNICE

Sjednica je održana 07. listopada 2021. godine u prostorijama Pastoralnog centra, s početkom u 9:00 sati. Predsjednik Općinskog vijeća Općine Bilice, gospodin Neven Mikulandra pozdravlja sve nazočne te otvara 4. sjednicu Općinskog vijeća Općine Bilice. Prozivkom je utvrdio da je nazočno 6 vijećnika: Neven Mikulandra, Mario Mikulandra, Siniša Dragutin, Ivica Ćaleta, Anita Jakšić i Vlatko Petrović. Vijećnici Niko Mikulandra, Ive Ćaleta – Car i Stipe Silov nisu opravdali svoj izostanak, te se utvrđuje da  postoji  kvorum za pravovaljano odlučivanje.
	U 9 sati i 02 minute predsjednik Općinskog vijeća Općine Bilice Neven Mikulandra daje vijećnicima na raspolaganje aktualnih 30 minuta.

	Načelnik Općine Bilice, gospodin Josip Ćaleta Car osvrnuo se na press konferenciju vijećnice, gospođe Anite Jakšić te smatra da na najružniji način blati rukovodstvo i Općinu Bilice. Na temu kako vijeće nije prihvatilo Odluku o donošenju i uvođenju otvorenog i transparentnog proračuna, načelnik dodaje da je donesen zakon koji od 01. siječnja 2022. godine predviđa da se povećanje transparentnosti uvrsti u zakonske obveze svih jedinica lokalne samouprave. Nadalje, pojašnjava kako su 3 mjeseca bili u poziciji kao zakonodavno tijelo te su mogli obvezati izvršnu vlast da se sve to provede, ali u ta tri mjeseca su se bavili plakatima koji su ostali na stupovima nakon izbora kao i sličnim stvarima. Općina Bilice pojačala je svoj rad na transparentnosti na njihovu inicijativu te je s ocjene 2 došla na ocjenu 4 što pokazuje da spremnost surađivanja postoji na svakom nivou. Načelnik Općine Bilice, gospodin Josip Ćaleta Car osvrnuo se i na spomenutu nelegalnost sportske lučice te pojašnjava kako se idejnim projektom radi na tom da lučica bude nautička luka te da su se takve informacije mogle provjeriti informirajući se u Općini Bilice, a ne sazivajući press konferencije i blateći sve što se radi. Na temu jahti koje se vezuju na mulima, načelnik dodaje kako donatori u Općini Bilice doniraju samo za godišnji vez. Općina Bilice nikada nije niti može naplatiti jednodnevni vez. Oštro osuđuje izjavu „načelnik je rekao da se naplata vrši kroz donacije“ te pojašnjava kako načelnik nikada nije rekao da se vrši naplata, već da se primaju donacije te da postoji mogućnost tužbe za klevetu. Isto tako, načelnik pojašnjava kako je uređeno cijelo područje i paralelno s tim dokumentacija kako bi se uvala Stubalj i uvala Vrulje legalizirala te da bi Općina Bilice mogla legalno ubirati sva sredstva. Načelnik Općine Bilice izražava žaljenje jer pitanja koja bi se trebala postavljati na sjednicama pred vijećem se postavljaju putem medija, a nikada na niti jedno pitanje nije uskraćen odgovor te smatra kako je to nekorektno i poziva da se teatralne press konferencije ostave po strani, da se surađuje s vijećem i da nitko neće biti uskraćen niti za informaciju niti za dobru ideju jer rad za dobrobit Bilica zaista nema cijenu. 
	Predsjednik Općinskog vijeća gospodin Neven Mikulandra zahtjeva da sjednice Općinskog vijeća ne snimaju vijećnici pojedinačno već sjednice može snimati samo ovlaštena osoba, a ako nekoga nešto zanima ili želi preslušati može doći u prostorije Općine Bilice gdje će se pustiti audio zapis cijele sjednice, a ne dio po dio niti izvlačiti iz konteksta tko je šta rekao.
	Vijećnica gospođa Anita Jakšić zahvaljuje se načelniku na opširnom izlaganju te pohvaljuje rad predsjednika vijeća jer se sjednice snimaju, a također je i nabavljena nova govornica kako bi pojedinci mogli iznositi svoje stavove što i priliči jednom vijeću, a ne da se dovikuje iz klupa. 
Predsjednik Općinskog vijeća pojašnjava kako se sjednica snima već 19 godina. 
Vijećnica, gospođa Anita Jakšić osvrnula se na načelnikov govor te dodala kako ima svoj način djelovanja i svoj način rada. Isto tako da odgovara ljudima koji su je izabrali i koji joj i dalje daju podršku. Pojašnjava kako politikanstvo ne dolazi u obzir već da je sazvana press konferencija da se ukaže na neke stvari i da se riješe dileme koje kruže godinama po Bilicama. Namjera je bila da se neke stvari iznesu javno kako više ne bi kružile „ćakule“ po mjestu. Što se tiče naplate i zahtjeva kojeg je dobila od pročelnika pojašnjava kako joj je smiješno da u 10 godina iz županije nitko nije reagirao. Na temu da se u Vruljama nastavlja raditi po uzoru na uvalu Stubalj pojašnjava kako u Vruljama još nema granica pomorskog dobra te da je potrebno to što prije riješiti. Nadalje, nastavlja kako autobusne linije predstavljaju problem u Podlukovniku. Autobusna linija Dubrava, Biranj, Danilo, Perković u 13 sati ne ulazi u Podlukovnik stoga moli da se pokuša riješiti da sve autobusne linije koje idu za Dubravu, Biranj, Danilo i Perković ulaze i u Podlukovnik.
Načelnik Općine Bilice pojašnjava kako za problem autobusne linije do sada nije  znao te da će taj problem pokušati riješiti što prije moguće. Što se tiče granica pomorskog dobra načelnik pojašnjava da se nakon 12 godina čekanja uspio riješiti dio granica pomorskog dobra koje se sad upisuju i ucrtavaju. Što se tiče ostalih granica pomorskog dobra pokušati će se ubrzati proces rješavanja jer svi projekti osim škole i zgrade općine su vezani uz pomorski dio.
Predsjednik Općinskog vijeća gospodin Neven Mikulandra pojašnjava kako su se uložila određena sredstva, ali da se ne smije dopustiti anarhija te je potrebno puniti proračun, a ne odreći se 500.000,00, 600.000,00 kn. Isto tako želi da proračun Općine Bilice bude iz godine u godinu sve veći te poziva sve vijećnike da zajednički djeluju, da se ostave svi velike politike pa makar se i svađali i svađom dolazili do zaključka.
Potpredsjednik Općinskog vijeća gospodin Vlatko Petrović pojašnjava da je u svojoj kandidaturi naglasio kako vijeće ne smije biti platforma za sakupljanje sitnih političkih poena niti pretvaranje sebe u spasioce već da vijeće bude platforma na kojoj će se iznositi dobrobit za Bilice.
Vijećnica gospođa Anita Jakšić pojašnjava kako mora ukazivati ako postoje propusti prema zakonu i slaže se s predsjednikom Općinskog vijeća da je potrebno puniti proračun te pita da li se razmišljalo o strategiji razvoja poljoprivrede u Bilicama? 
Vijećnik, gospodin Stipe Silov stiže na sjednicu u 09 sati i 28 minuta.  

Kako se za riječ nije nitko javio predsjednik Općinskog vijeća Općine Bilice Neven Mikulandra predlaže da se krene na Dnevni red.
Predsjednik Općinskog vijeća Općine Bilice Neven Mikulandra daje na glasovanje predloženi Dnevni red 4. sjednice te utvrđuje: 6 glasova ZA, 1 PROTIV i 0 UZDRŽANIH. 
Nakon obavljenog glasovanja utvrđuje da je Dnevni red 4. sjednice Općinskog vijeća Općine Bilice prihvaćen sa 6 glasova ZA.

Slijedom navedenog Dnevni red 4. sjednice će glasiti:


DNEVNI RED 4. SJEDNICE OPĆINSKOG VIJEĆA  GLASI:
D N E V N I  R E D

1. [bookmark: _Hlk81981439][bookmark: _Hlk81981506][bookmark: _Hlk84246171]Verifikacija Zapisnika sa 2. sjednice Općinskog vijeća održane 16. srpnja 2021. godine. 
2. [bookmark: _Hlk84829613]Verifikacija Zapisnika sa 3. sjednice Općinskog vijeća održane 14. rujna 2021. godine
3. [bookmark: _Hlk84829857]Prijedlog Odluke o  davanju suglasnosti načelniku Općine Bilice za pripremu i provedbu postupka javne  nabave za izgradnju i opremanje zgrade Općine Bilice.
4. [bookmark: _Hlk84832228]Prijedlog Rješenja o imenovanju Mandatne komisije. 
5. Prijedlog Rješenja o imenovanju Odbora za izbor i imenovanja.
6. Prijedlog Rješenja o imenovanju Odbora za statut, poslovnik i propise.
7. [bookmark: _Hlk84835032]Prijedlog Odluke o  izmjenama i dopunama Odluke o osnivanju i imenovanju Vijeća za davanje koncesijskog odobrenja.
8. Prijedlog Rješenja o imenovanju Odbora za priznanja Općine Bilice.
9. Prijedlog Zaključka o odobrenju novčane pomoći Anki Belamarić
10. Prijedlog Zaključka o odobrenju novčane pomoći Udruzi Aurora
11. Prijedlog Zaključka o odobrenju novčane pomoći Kiari Goršić
12. [bookmark: _Hlk84838410]Prijedlog Odluke o davanju na korištenje javne površine pekari Marrdi – obrt za proizvodnju kruha i peciva


II. VOĐENJE PREDLOŽENIH TOČAKA DNEVNOG REDA

Točka 1.
Verifikacija Zapisnika sa 2. sjednice Općinskog vijeća održane 16.07.2021. godine
[bookmark: _Hlk67997713]	Kako nitko nije imao primjedbe na Zapisnik sa 2. sjednice Općinskog vijeća održane 16.07.2021. godine, predsjednik Općinskog vijeća Općine Bilice Neven Mikulandra daje na verifikaciju Zapisnik 2. sjednice Općinskog vijeća održane 16.07.2021. godine, te utvrđuje da je zapisnik verificiran jednoglasno.

Točka 2.
Verifikacija Zapisnika sa 3. sjednice Općinskog vijeća održane 14. rujna 2021. godine
	Kako nitko nije imao primjedbe na Zapisnik sa 3. sjednice Općinskog vijeća održane 14.09.2021. godine, predsjednik Općinskog vijeća Općine Bilice Neven Mikulandra daje na verifikaciju Zapisnik 3. sjednice Općinskog vijeća održane 14.09.2021. godine, te utvrđuje da je zapisnik verificiran jednoglasno.	

Točka 3.
[bookmark: _Hlk84832000]Prijedlog Odluke o  davanju suglasnosti načelniku Općine Bilice za pripremu i provedbu postupka javne  nabave za izgradnju i opremanje zgrade Općine Bilice

[bookmark: _Hlk82601576]Predsjednik Općinskog vijeća Općine Bilice, Neven Mikulandra daje riječ načelniku Općine Bilice koji je izvijestio članove Općinskog vijeća Općine Bilice o Prijedlogu Odluke o davanju suglasnosti načelniku Općine Bilice za pripremu i provedbu postupaka javne nabave za izgradnju i opremanje zgrade Općine Bilice. Pojasnio je da se privela kraju sva dokumentacija, da je natječaj u tijeku te da po pravilniku načelnik osniva povjerenstvo koje otvara ponude. 
Predsjednik gospodin Neven Mikulandra otvara raspravu.
Vijećnica, gospođa Anita Jakšić pojašnjava kako Općina Bilice mora dizati kredit za  izgradnju zgrade Općine dok druge Općine povlače bespovratna sredstva iz EU fondova te predlaže da se barem za ubuduće, za neke druge projekte povuku sredstva.
Predsjednik Općinskog vijeća Neven Mikulandra odgovara da se za će se sredstva za izgradnju Vatrogasnog doma povući iz EU fondova te da će Općina Bilice sudjelovati s nekih 10%, a što se tiče zgrade općine ne može se financirati iz drugih sredstava osim samostalno. 
Kako se za raspravu nitko više nije javio, predsjednik gospodin Neven Mikulandra daje Prijedlog Odluke o  davanju suglasnosti načelniku Općine Bilice za pripremu i provedbu postupka javne  nabave za izgradnju i opremanje zgrade Općine Bilice na glasovanje i utvrđuje: 7 glasova ZA, 0 PROTIV, 0 UZDRŽANIH.
[bookmark: _Hlk84832175]Nakon obavljenog glasovanja utvrđuje da je Odluka o  davanju suglasnosti načelniku Općine Bilice za pripremu i provedbu postupka javne  nabave za izgradnju i opremanje zgrade Općine Bilice prihvaćena jednoglasno, sa 7 glasova ZA. 
Odluka o  davanju suglasnosti načelniku Općine Bilice za pripremu i provedbu postupka javne  nabave za izgradnju i opremanje zgrade Općine Bilice prilaže se ovom zapisniku i čini njegov sastavni dio.

Točka 4.
Prijedlog Rješenja o imenovanju Mandatne komisije

	Predsjednik Općinskog vijeća Općine Bilice, Neven Mikulandra poziva vijećnike Općinskog vijeća Općine Bilice da iznesu prijedloge za članove Mandatne komisije. 
	Vijećnik gospodin Ivica Ćaleta za članove Mandatne komisije predlaže: Neven Mikulandra, predsjednik, Vlatko Petrović, član i Siniša Dragutin, član. 
	Predsjednik Općinskog vijeća Neven Mikulandra otvara raspravu.
	Vijećnica, gospođa Anita Jakšić smatra da se Mandatna komisija i Odbor za izbor i imenovanja mogao sastaviti prije donošenja Odluka te kaže da nema nikakvih prijedloga već da većina predloži. 
	Predsjednik Općinskog vijeća, Neven Mikulandra daje navedeni prijedlog Ivice Ćalete na glasovanje i utvrđuje: 5 glasova ZA, 1 PROTIV i 1 UZDRŽAN. 
	Kako nitko nije imao dodatnih prijedloga, predsjednik Općinskog vijeća Općine Bilice daje Prijedlog Rješenja o imenovanju Mandatne komisije u sastavu: Neven Mikulandra, predsjednik, Vlatko Petrović, član i Siniša Dragutin, član na glasovanje i utvrđuje 5 glasova ZA, 1 PROTIV i 1 UZDRŽANI.
	Nakon obavljenog glasovanja utvrđuje da je Rješenje o imenovanju Mandatne komisije prihvaćeno sa 5 glasova ZA. 
	Rješenje o imenovanju Mandatne komisije prilaže se ovom Zapisniku i čini njegov sastavni dio. 

Točka 5. 
Prijedlog Rješenja o imenovanju Odbora za izbor i imenovanja

	Predsjednik Općinskog vijeća Općine Bilice, Neven Mikulandra poziva vijećnike Općinskog vijeća Općine Bilice da iznesu prijedloge za članove Mandatne komisije. 
	Potpredsjednik Općinskog vijeća, gospodin Vlatko Petrović za članove Odbora za izbor i imenovanja predlaže: Ivica Ćaleta, predsjednik, Mario Mikulandra, član i Siniša Dragutin, član. 
	Predsjednik Općinskog vijeća Neven Mikulandra otvara raspravu.
	 Kako se za raspravu nitko nije javio, predsjednik Općinskog vijeća, Neven Mikulandra daje navedeni prijedlog potpredsjednika Općinskog vijeća, gospodina Vlatka Petrovića na glasovanje i utvrđuje: 5 glasova ZA, 1 PROTIV i 1 UZDRŽAN. 
	Kako nitko nije imao dodatnih prijedloga, predsjednik Općinskog vijeća Općine Bilice daje Prijedlog Rješenja o imenovanju Odbora za izbor i imenovanja u sastavu: Ivica Ćaleta, predsjednik, Mario Mikulandra, član i Siniša Dragutin, član na glasovanje i utvrđuje 5 glasova ZA, 1 PROTIV i 1 UZDRŽAN.
	Nakon obavljenog glasovanja utvrđuje da je Rješenje o imenovanju Odbora za izbor i imenovanja prihvaćeno sa 5 glasova ZA. 
	Rješenje o imenovanju Odbora za izbor i imenovanja prilaže se ovom Zapisniku i čini njegov sastavni dio.
	Rješenje o imenovanju Odbora za izbor i imenovanja prilaže se ovom Zapisniku i čini njegov sastavni dio. 

Točka 6.
Prijedlog Rješenja o imenovanju Odbora za statut, poslovnik i propise
	
[bookmark: _Hlk84835083][bookmark: _Hlk84836404]	Predsjednik Općinskog vijeća Općine Bilice, Neven Mikulandra poziva vijećnike Općinskog vijeća Općine Bilice da iznesu prijedloge za članove Odbora za statut, poslovnik i propise. 
	Vijećnik, gospodin Marijo Mikulandra za članove Odbora za statut, poslovnik i propise predlaže: Vlatko Petrović, predsjednik, Siniša Dragutin, član te pita da li još netko ima prijedlog za trećeg člana. 
	Predsjednik Općinskog vijeća Neven Mikulandra otvara raspravu.
	Vijećnica, gospođa Anita Jakšić predlaže da se izbor članova Odbora za statut, poslovnik i propise ostavi za sljedeću sjednicu iz razloga što nisu prisutni svi vijećnici. 
	Ipak, zajedničkim dogovorom vijećnik, gospodin Stipe Silov za trećeg člana Odbora za statut, poslovnik i propise predlaže Niku Mikulandru. 
	 Kako se za raspravu nitko više nije javio, predsjednik Općinskog vijeća, Neven Mikulandra daje navedeni prijedlog, gospodina Maria Mikulandre i Stipe Silova na glasovanje i utvrđuje: 7 glasova ZA, 0 PROTIV i 0 UZDRŽANIH. 
	Predsjednik Općinskog vijeća Neven Mikulandra daje Prijedlog Rješenja o imenovanju Odbora za statut, poslovnik i propise u sastavu: Vlatko Petrović, predsjednik, Siniša Dragutin, član i Niko Mikulandra, član na glasovanje i utvrđuje 7 glasova ZA, 0 PROTIV i 0 UZDRŽANIH.
	Nakon obavljenog glasovanja utvrđuje da je Rješenje o imenovanju Odbora za statut, poslovnik i propise prihvaćeno jednoglasno, sa 7 glasova ZA. 
	Rješenje o imenovanju Odbora za statut, poslovnik i propise prilaže se ovom Zapisniku i čini njegov sastavni dio.

Točka 7.
Prijedlog Odluke o  izmjenama i dopunama Odluke o osnivanju i imenovanju Vijeća za davanje koncesijskog odobrenja

Predsjednik Općinskog vijeća Općine Bilice, Neven Mikulandra poziva vijećnike Općinskog vijeća Općine Bilice da iznesu Prijedlog Odluke o izmjenama i dopunama Odluke  o osnivanju i imenovanju Vijeća za davanje koncesijskog odobrenja. 
Vijećnik, gospodin Siniša Dragutin za članove Vijeća za davanje koncesijskog odobrenja predlaže: Vlatko Petrović, predsjednik, Marijo Mikulandra, član te pita da li netko ima još prijedlog za trećeg člana?
Predsjednik Općinskog vijeća Općine Bilice otvara raspravu.
 Vijećnik, gospodin Stipe Silov za trećeg člana Vijeća za davanje koncesijskog odobrenja predlaže sebe iz razloga što je u prošloj Odluci o osnivanju i imenovanju Vijeća za davanje koncesijskog odobrenja također bio član. 
Kako se za raspravu nitko više nije javio, predsjednik Općinskog vijeća Neven Mikulandra daje navedeni prijedlog, gospodina Siniše Dragutina i Stipe Silova na glasovanje i utvrđuje: 6 glasova ZA, 0 PROTIV i 1 UZDRŽAN.
Predsjednik Općinskog vijeća Neven Mikulandra daje Prijedlog Odluke o izmjenama i dopunama Odluke o osnivanju i imenovanju Vijeća za davanje koncesijskog odobrenja u sastavu: Vlatko Petrović, predsjednik, Mario Mikulandra, član i Stipe Silov, član na glasovanje i utvrđuje: 6 glasova ZA, 0 PROTIV i 1 UZDRŽAN.
Nakon obavljenog glasovanja utvrđuje da je Odluka o izmjenama i dopunama Odluke o osnivanju i imenovanju vijeća za davanje koncesijskog odobrenja prihvaćena sa 6 glasova ZA.
Odluka o izmjenama i dopunama Odluke o osnivanju i imenovanju Vijeća za davanje koncesijskog odobrenja prilaže se ovom Zapisniku i čini njegov sastavni dio. 


Točka 8.
Prijedlog Rješenja o imenovanju Odbora za priznanja Općine Bilice

Predsjednik Općinskog vijeća Općine Bilice, Neven Mikulandra poziva vijećnike Općinskog vijeća Općine Bilice da iznesu prijedloge za članove Odbora za priznanja Općine Bilice.
	Vijećnik, gospodin Marijo Mikulandra za članove Odbora za priznanja Općine Bilice predlaže: Neven Mikulandra, predsjednik, Marijo Mikulandra, član i Vlatko Petrović, član te pita da li netko ima prijedlog za još dva člana? 
	Predsjednik Općinskog vijeća Neven Mikulandra otvara raspravu.
	Zajedničkim dogovorom predlažu da još dva člana budu Anita Jakšić i Stipe Silov te potpredsjednik Općinskog vijeća gospodin Vlatko Petrović pojašnjava da ne bi bilo korektno da se za članove Odbora biraju sobe koje nisu opravdale svoj izostanak sa sjednice.  
	 Kako se za raspravu nitko više nije javio, predsjednik Općinskog vijeća, Neven Mikulandra daje navedeni prijedlog, gospodina Marija Mikulandre na glasovanje i utvrđuje: 7 glasova ZA, 0 PROTIV i 0 UZDRŽANIH. 
	Predsjednik Općinskog vijeća Neven Mikulandra daje Prijedlog Rješenja o imenovanju Odbora za priznanja u sastavu: Neven Mikulandra, predsjednik, Mario Mikulandra, član, Vlatko Petrović, član, Anita Jakšić, član i Stipe Silov, član na glasovanje i utvrđuje 7 glasova ZA, 0 PROTIV i 0 UZDRŽANIH.
	Nakon obavljenog glasovanja utvrđuje da je Rješenje o imenovanju Odbora za priznanja prihvaćeno sa 7 glasova ZA. 
	Rješenje o imenovanju Odbora za priznanja prilaže se ovom Zapisniku i čini njegov sastavni dio.

Točka 9.
Prijedlog Zaključka o odobrenju novčane pomoći Anki Belamarić

Predsjednik Općinskog vijeća Općine Bilice, gospodin Neven Mikulandra daje riječ pročelniku Jedinstvenog upravnog odjela Općine Bilice, Krešimiru Ćaleti - Caru koji je izvijestio članove Općinskog vijeća Općine Bilice o Prijedlogu Zaključka o odobrenju novčane pomoći Anki Belamarić pri nabavci drva za ogrjev.
Predsjednik Općinskog vijeća Neven Mikulandra otvara raspravu.
Vijećnica, gospođa Anita Jakšić predlaže pročelniku JUO-a Općine Bilice da se napravi pravilnik prema kojem će se odobravati novčane pomoći odmah da pojedinci ne čekaju sjednice Općinskog vijeća da bi dobili određena sredstva. Pročelnik JUO-a Krešimir Ćaleta – Car odgovara da novčane pomoći stimulacijskog karaktera poput novosklopljenih brakova i rođenja djece više neće biti predmetom sjednica općinskog vijeća jer se nalaze u programu socijalnih pomoći pa nije potrebno da budu i predmetom sjednica vijeća, dok o pojedinačnim zahtjevima za novčane pomoći bi bilo najbolje da se odlučuje na sjednici vijeća jer je to teško definirati određenim pravilnicima.
Općina Bilice, po dogovoru vijećnika Općinskog vijeća Općine Bilice odobrava Anki Belamarić, Novo Naselje 25, 22 220 Bilice pomoć u naravi za nabavu 4 metra drva za ogrjev umjesto isplate novčanih sredstava.
Predsjednik Općinskog vijeća Općine Bilice, gospodin Neven Mikulandra daje na glasovanje Prijedlog Zaključka o odobrenju pomoći u naravi Anki Belamarić i utvrđuje: 7 glasova ZA, 0 PROTIV i 0 SUZDRŽANIH.
Nakon obavljenog glasovanja utvrđuje da je Zaključak o odobrenju pomoći u naravi Anki Belamarić prihvaćen jednoglasno, sa 7 glasova ZA.
Zaključak o odobrenju pomoći u naravi Anki Belamarić prilaže se ovom zapisniku i čini njegov sastavni dio.

Točka 10.
Prijedlog Zaključka o odobrenju novčane pomoći Udruzi Aurora

Predsjednik Općinskog vijeća Općine Bilice, gospodin Neven Mikulandra daje riječ pročelniku Jedinstvenog upravnog odjela Općine Bilice, Krešimiru Ćaleta - Caru koji je izvijestio članove Općinskog vijeća Općine Bilice o Prijedlogu Zaključka o odobrenju novčane pomoći Udruzi Aurora za kupnju novog vozila za djecu s posebnim potrebama.
Predsjednik Općinskog vijeća Općine Bilice, gospodin Neven Mikulandra otvara raspravu.
Općina Bilice odobrava novčanu pomoć Udruzi Aurora, Kralja Zvonimira 126., 22 000 Šibenik, u iznosu od 7.500,00 kn., za kupnju novog vozila za djecu s posebnim potrebama.
Kako se za raspravu nitko nije javio predsjednik Općinskog vijeća Općine Bilice, gospodin Neven Mikulandra daje na glasovanje Prijedlog Zaključka o odobrenju novčane pomoći udruzi Aurora i utvrđuje: 7 glasova ZA, 0 PROTIV i 0 SUZDRŽANIH.
Nakon obavljenog glasovanja utvrđuje da je Zaključak o odobrenju novčane pomoći udruzi Aurora prihvaćen jednoglasno, sa 7 glasova ZA.
Zaključak o odobrenju novčane pomoći Udruzi Aurora prilaže se ovom zapisniku i čini njegov sastavni dio.

Točka 11.
Prijedlog Zaključka o odobrenju novčane pomoći Kiari Goršić

Predsjednik Općinskog vijeća Općine Bilice, gospodin Neven Mikulandra daje riječ pročelniku Jedinstvenog upravnog odjela Općine Bilice, Krešimiru Ćaleta - Caru koji je izvijestio članove Općinskog vijeća Općine Bilice o Prijedlogu Zaključka o odobrenju novčane pomoći Kiari Goršić za liječenje zloćudne bolesti.
Predsjednik Općinskog vijeća Općine Bilice, Neven Mikulandra otvara raspravu.
Općina Bilice odobrava novčanu pomoć Kiari Goršić, Petra Preradovića 17, 22000 Šibenik u iznosu od 12.500,00 kn., za liječenje zloćudne bolesti.
Predsjednik Općinskog vijeća Općine Bilice, gospodin Neven Mikulandra daje na glasovanje Prijedlog Zaključka o odobrenju novčane pomoći Kiari Goršić i utvrđuje: 7 glasova ZA, 0 PROTIV i 0 SUZDRŽANIH.
Nakon obavljenog glasovanja utvrđuje da je Zaključak o odobrenju novčane pomoći Kiari Goršić prihvaćen jednoglasno, sa 7 glasova ZA.
Zaključak o odobrenju novčane pomoći Kiari Goršić prilaže se ovom zapisniku i čini njegov sastavni dio.


Točka 12.
Prijedlog Odluke o davanju na korištenje javne površine pekari Marrdi – obrt za proizvodnju kruha i peciva

Predsjednik Općinskog vijeća Općine Bilice Neven Mikulandra daje riječ pročelniku JUO-a Krešimiru Ćaleta-Caru koji je izvijestio članove Općinskog vijeća Općine Bilice o Prijedlogu Odluke o davanju na korištenje javne površine pekari Marrdi – obrtu za proizvodnju kruha i peciva, za ambulantnu prodaju kruha i pekarskih proizvoda na području Općine Bilice.
Predsjednik Općinskog vijeća Općine Bilice otvara raspravu.
Pekari Marrdi – obrtu za proizvodnju kruha i peciva, Zagorska 1, 22000 Šibenik odobrava se korištenje javne površina na području Općine Bilice za ambulantnu prodaju kruha i pekarskih proizvoda na području Općine Bilice. Utvrđuje se visina mjesečne naknade u iznosu od 300,00 kn.
Predsjednik Općinskog vijeća Općine Bilice Neven Mikulandra daje na glasovanje Prijedlog Odluke o davanju na korištenje javne površine pekari Marrdi – obrtu za proizvodnju kruha i peciva i utvrđuje 7 glasova ZA, 0 PROTIV i 0 UZDRŽANIH. 
Nakon obavljenog glasovanja utvrđuje da je Odluka o davanju na korištenje javne površine pekari Marrdi – obrtu za proizvodnju kruha i peciva prihvaćena jednoglasno, sa 7 glasova ZA.
Odluka o davanju na korištenje javne površine pekari Marrdi – obrtu za proizvodnju kruha i peciva prilaže se ovom Zapisniku i čini njegov sastavni dio.
	

U 10:00 predsjednik Općinskog vijeća Općine Bilice, gospodin Neven Mikulandra utvrdio je da je dnevni red 4. sjednice Općinskog vijeća Općine Bilice iscrpljen, zahvaljuje svim prisutnima te zaključuje sjednicu. 



Zapisnik vodila 								      Predsjednik
Dajana Goreta			                                                           Neven Mikulandra





	







